Kućni pas osobe zaražene koronavirusom u Hong Kong zaražen je "blagim oblikom" virusa, piše Bloomberg, citirajući hongkonške vlasti. Pas se trenutno nalazi u karanteni u skloništu.

Hongkonško ministarstvo poljoprivrede i ribarstva objavilo je da je pas testiran na virus te da mu je utvrđen "blagi pozitivan" rezultat. Dužnosnici su rekli da će provesti daljnja testiranja kako bi utvrdili je li se pas zaista zarazio virusom ili je njegov pozitivan rezultat kontaminacije okoliša.

Ministarstvo savjetuje da se svi kućni ljubimci zaraženih virusom također stave u karantenu.

Puno se toga još uvijek ne zna o tome kako se virus prenosi.

Smatra se da su se ljudi u središnjoj Kini koronavirusom zarazili od šišmiša, a do sad se pokazalo da se virus širi na niz načina.

Hongkonško ministarstvo poljoprivrede tvrdi da nema dokaze da se kućni ljubimci mogu zaraziti virusom te da ne mogu biti izvor zaraze.

Ako se pokaže da je spomenuti pas zaista zaražen, bit će to prvi slučaj zaraze virusom kod kućnog ljubimca.